Koš
<s>Koš (košara, košarica, korpa, sepet) je rešetkasta posuda izrađena preplitanjem fleksibilnih biljnih vlakana, kao što su vrbove grančice, trave, sitovi i bambusi, ili od traka plastike i drugih sintetičkih materijala.</s><s>Zanat za izradu koševa naziva se košaraštvo.</s><s>Osnovni oblik imenice je "koš" i od njega potječu drugi nazivi (i u drugim oblastima).</s><s>U srpskohrvatskom jeziku najčešće korišteni oblik je košara.</s>

<s>Historija</s>

<s>Najstarije dosad pronađene košare su iz neolita, a pronađene su u Egiptu, Peruu i južnoj Španjolskoj.</s>

<s>Materijal 
Zavisno od podneblja, materijal za izradu je vrlo različit: šiblje, rogoz, slama, trava, trska, bambus, ratan, palme itd.</s><s>U novije vrijeme košare se izrađuju od žice i plastike.</s>

<s>Na području Hrvatske najčešće korišteni materijal za izradu većih koševa su šibe od pletarske vrbe, lijeske i od vinove loze, te slama i rogoz za manje košare i košarice.</s>

<s>Vrste</s>

<s>Košara, košarica, koška, korpa i sepet su inačice i/ili drugi nazivi za koš, zavisno od veličine i područja na kome se proizvode i koriste.</s>

<s>Koš je obično većih dimenzija, izrađen od debljih šiba vrbe, lijeske ili vinove loze.</s><s>Služi kod branja, za nošenje i čuvanje raznih poljoprivrednih i drugih proizvoda (kukuruza, krumpira, grožđa, jabuka, šljiva, ogrijevnog drva...)
 Košara je najčešće korišteni sinonim za koš, ali se u stvari košara i koš razlikuju po veličini i materijalu za izradu.</s><s>Materijal za izradu košara je raznovrstan, zavisno od namjene.</s><s>Tako se u poljoprivredi koriste naprijed nabrojani prirodni materijali, pleteni na tradicionalan način.</s><s>Ponegdje u kućanstvima i uredima za odlaganje otpada još uvijek se koriste tradicionalne košare, ali su većim dijelom, kao i na drugim mjestima (javne površine, trgovine, bolnice, restorani itd.), zamijenjene praktičnijim materijalima - plastikom, žicom ili metalnom mrežom.</s><s>Iznimno, košare mogu biti i većih dimenzija, kao što je na primjer košara ("gondola") kod zračnih balona.</s><s>Košarica je manja košara, izrađena od tanjih materijala (tanje vrbove šibe, slame, trave, rogozine).</s><s>Služi za spremanje ili nošenje manjih ili osjetljivih proizvoda (jaja, gljiva, kruha), a često se koristi i kao ukrasni predmet.</s><s>Koška je vrsta košare s podlogom od drveta i jednom ravnom stranom.</s><s>Naziv se koristi u nekim područjima Hrvatske (Pokuplje, Hrvatsko zagorje, Podravina).</s><s>Korpa je sinonim za košaru.</s><s>Naziv potječe od njemačke riječi korb, odnosno latinske corbis.</s><s>Deminutiv je "korpica".</s><s>Sepet (sepetka) je regionalni naziv za košaru, porijeklom iz turskog jezika.</s>

<s>Izrada</s>

<s>Načelno se primijenjuju dvije tehnike pletenja, ovisno o korištenom materijalu i veličini predmeta:
 Pletenje s kosturom primijenjuje se pri korištenju šiba: oko kostura, koji čine zrakasto raspoređene i ukrižene deblje šibe, prepleću se tanje elastične šibe.</s><s>Ovom tehnikom pletu se koševi, košare, te predmeti koji nisu koševi (demižoni, kolijevke i drugi namještaj).</s><s>Spiralno pletenje primijenjuje se pri radu s tanjim i elastičnim materijalima: strukovi slame (obično ražene) slažu se i spiralno upliću.</s><s>Ovom tehnikom izrađuju se manje košare i košarice, te razni ukrasni predmeti.</s>

<s>Izvori</s>

<s>Vanjske veze</s>

<s>"Stari Kamenički zanati" , Studija grupe učenika Osnovne škole Ivan Ranger Kamenica, Učenička zadruga "Korpica" 
 Tradicionalni zanati na web strani "Šokački portal"</s>

<s>Posuđe
Materijalna kultura</s>

